
МИНИСТЕРСТВО НА ЗДРАВЕОПАЗВАНЕТО

РЕГИОНАЛНА ЗДРАВНА ИНСПЕКЦИЯ - ВИДИН

гр.Видин 3700, ул.”Цар Симеон Велики” № 76

Директор – 60 16 95, Факс – 60 16 97

Web address: http://www.rzi-vidin.net,  E-mail: rzi-vidin@mh.government.bg

О Б Я В Л Е Н И Е

за провеждане на конкурс за назначаване на държавен служител

Регионална здравна инспекция гр. Видин, ул. „Цар Симеон Велики” № 76 на основание на чл. 10а, ал. 2 от Закона за държавния служител, във връзка с чл. 14, ал. 1 от Наредбата за провеждане на конкурсите за държавни служители и Заповед № РД - 50/11.05.2016 г. и Заповед № РД - 51/11.05.2016 г. на Директора на РЗИ гр. Видин:
ОБЯВЯВА КОНКУРС

1. Длъжност, административна структура: 2 щ. бр. в отдел “Държавен здравен контрол” към дирекция ”Обществено здраве”, както следва: 1 щ. бр. за длъжността „Младши експерт” и 1 щ. бр. за длъжността „Инспектор”. 
2. Описание на длъжността съгласно утвърдената длъжностна характеристика: 

2.1. за 1 щ. бр. „Младши експерт” - Организира и участва в проучвания на здравните знания, умения и нагласи сред групи от населението с цел определяне на потребностите от профилактични дейности.
2.2. за 1 щ. бр. „Инспектор” - Извършва систематичен и насочен здравен контрол по спазването на здравните изисквания в обекти с обществено предназначение, на продукти, стоки и дейности със значение за здравето на населението и на фактори на жизнената среда.
3. Минимални изисквания, предвидени в нормативни актове за заемане на длъжността:

- образование: висше; 

- минимална образователно-квалификационна степен: професионален бакалавър;
- област на висше образование:

3.1. за 1 щ. бр. „Младши експерт” - „Психология“ 

3.2. за 1 щ. бр. „Инспектор” – „Екология”, „Медицински фелдшер”, „Здравен инспектор“
- професионален опит: не се изисква.
4. Допълнителни изисквания за длъжността:

· компетентност свързана с познаването на нормативната база, касаеща служебните задължения; 

· компютърна грамотност: Microsoft Office, Internet;
· владеене на чужд език с предимство;

5. Брой работни места, за които е обявен конкурса: 2.

6. Минимален размер на основната месечна заплата за заемане на длъжността: 

- за 1 щ. бр. „Младши експерт ” - 450 лева;

- за 1 щ. бр. „Инспектор” – 420 лева;
7. Начин на провеждане на конкурса: решаване на тест и интервю.
8. Необходими документи за участие в конкурса:
· заявление за участие в конкурс Приложение № 2 към Наредбата за провеждане на конкурсите за държавни служители;

· декларация по чл. 17, ал. 2, т. 1 от НПКДС;

· копие на документи за придобита образователно-квалификационна степен, допълнителни квалификации;

·  копие от трудова/служебна/осигурителна книжка, ако лицето притежава такава.
9. Документите следва да бъдат представени лично от кандидата или чрез упълномощен представител с нотариално заверено пълномощно всеки работен ден от 08:30 до 17:00 часа в канцеларията на РЗИ гр. Видин на адрес: гр.Видин, ул.”Цар Симеон Велики” № 76, ет. 1, стая № 6 до 25.05.2016 г. включително.

10. Списъците и всички други съобщения във връзка с конкурса ще се обявяват на информационното табло в сградата на РЗИ гр. Видин, както и на интернет страницата на инспекцията - www.rzi-vidin.net.
